Unitatea de primiri urgenţe a Spitalului judeţean Buzău a fost evacuată, după ce două familii s-au luat la bătaie. Conflictul începuse cu câteva ore mai devreme, în curtea şcolii din comuna Costeşti, unde doi copii de 12 şi 13 ani au fost implicaţi într-o încăierare.

Părinţii şi rudele au ajuns cu băieţii la spital aproape în acelaşi timp. Au început să se certe, iar tatăl unui copil a îmbrâncit-o pe mama celuilalt. Femeia a scos un spray lacrimogen şi l-a golit în timp ce îl urmărea pe agresor pe holurile spitalului. Cea mai afectată a fost unitatea de primiri urgenţe. Pacienţii care nu au putut ieşi în curtea spitalului au fost duşi în alte secţii, pentru câteva ore. Cei doi protagonişti ai scandalului au ajuns la poliţie, pentru audieri.

Pacienţii Unităţii de Primiri Urgenţe a Spitalului Judeţean Buzău au fost evacuaţi, joi seară, după ce membrii a două familii s-au luat la bătaie în holul secţiei şi au pulverizat un spray lacrimogen.

Incidentul s-a produs între două familii din comuna buzoiană Costeşti care au ajuns cu copii de 12 şi respectiv 13 ani la Unitatea de Primiri Urgenţe după ce aceştia s-au bătut la şcoala din comună, potrivit News.ro.

Potrivit martorilor, în momentul în care membrii celor două familii s-au întâlnit în holul UPU Buzău tatăl unuia dintre copii i-a aplicat o lovitură mamei celuilalt, iar aceasta a scos un spray lacrimogen cu care a pulverizat spre bărbat. Ulterior, acesta a fugit pe holurile secţiei, în timp ce femeia agresată îl urmărea pulverizând din spray.

În urma incidentului, pacienţii care aşteptau să fie consultaţi la Unitatea de Primiri Urgenţe au ieşit în curtea unităţii spitaliceşti în timp ce alţi pacienţi, unii aflaţi în stare gravă, au fost duşi în alte secţii timp de aproape două ore cât a durat aerisirea secţiei.

Personalul firmei de pază a solicitat imediat ajutorul Poliţiei care i-a ridicat pe scandalagii pentru declaraţii.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media